यद्यपि प्रचण्डका पूर्वअंगरक्षक समेत रहेका माओवादी सिन्धुपाल्चोकका नेता एवं वाइसीएलका उपाध्यक्ष युवराज दुलालले पूर्वनिर्धारित कार्यक्रमअनुसार नै अध्यक्ष सिन्धुपाल्चोक आएको बताए । आफूहरुले संगठन सञ्चालनका सवालमा पार्टी केन्द्रका कतिपय तरिकासँग असहमति जनाउँदै सामूहिक राजीनामा दिएको र लामो समयदेखि भेट्न खोजेकाले प्रचण्ड आएको उनको दाबी थियो । माओवादी केन्द्रका सिन्धुपाल्चोक घर भएका ७० केन्द्रीय सदस्यले केही महिनाअघि नै सामूहिक राजीनामा दिएका थिए । तर राजीनामा अझै स्वीकृत भएको छैन ।
